2001R1646 — FI — 01.07.2002 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (EY) N:o 1646/2001,

annettu 13 päivänä elokuuta 2001,

etuuskohteluun oikeutetun raa'an ruokosokerin puhdistusteollisuudelle myönnettävän mukautustuen soveltamista koskevista yksityiskohtaisista säännöistä sekä puhdistusteollisuudelle myönnettävän mukautustuen ja lisätuen tarkistamisesta sokerialalla

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 ( 1 ) ja erityisesti sen 38 artiklan 6 kohdan, sekä katsoo seuraavaa: (1) Asetuksen (EY) N:o 1260/2001 38 artiklan 1 ja 3 kohdassa säädetään, että markkinointivuosina 2001/2002—2005/2006 yhteisössä etuuskohteluun oikeutetun raa'an ruokosokerin puhdistusteollisuudelle myönnetään interventiotoimenpiteenä mukautustukea ja Ranskan merentakaisissa departementeissa tuotetulle raa'alle ruokosokerille lisätukea. Kyseisissä säännöksissä säädetään myös, että mukautustukea voidaan myöntää ainoastaan asetuksen (EY) N:o 1260/2001 35 artiklassa tarkoitetuissa säännöksissä sovittujen määrien rajoissa. (2) Sokeri, jonka puhdistukseen voidaan myöntää tukea, on oltava asetuksen (EY) N:o 1260/2001 35 artiklassa tarkoitettua etuuskohteluun oikeutettua sokeria. Sokerin alkuperän varmistamiseksi ja sen yhteisöön tuonnin valvomiseksi on syytä viitata etuuskohtelun alaisten sokereiden tuontiin sovellettavista yksityiskohtaisista säännöistä 17 päivänä marraskuuta 1976 annetussa komission asetuksessa (ETY) N:o 2782/76 ( 2 ), sellaisena kuin se on viimeksi muutettuna asetuksella (EY) N:o 2665/98 ( 3 ), säädettyihin säännöksiin ja asiakirjoihin. (3) Tuen myöntämiseksi on tarpeen säätää puhdistetun sokerin asianmukaisista valvontatoimenpiteistä ja vahvistaa tätä varten puhdistuksen määritelmä, kaava kyseessä olevan raakasokerin saannon laskemiseksi ja velvollisuus käyttää analyyseissä sen jäsenvaltion toimivaltaisten viranomaisten hyväksymiä laboratorioita, jossa sokeri puhdistetaan. (4) Hallintotoimenpiteiden, joita sovelletaan Ranskan merentakaisissa departementeissa tuotettuun lisätukea saavaan raakaan ruokosokeriin, on oltava samat kuin neuvoston asetuksen (EY) N:o 1260/2001 soveltamista koskevista yksityiskohtaisista säännöistä Ranskan merentakaisissa departementeissa tuotetun sokerin myymisen ja hintaedellytysten yhtenäistämisen etuuskohtelun alaisen raakasokerin kanssa osalta 30 päivänä heinäkuuta 2001 annetussa komission asetuksessa (EY) N:o 1554/2001 ( 4 ) vahvistetut toimenpiteet. (5) Asetuksen 38 artiklan 4 kohdassa säädetään, että mukautustukea ja lisätukea voidaan tarkistaa sokerialan taloudellisen kehityksen huomioon ottamiseksi erityisesti jalostus- ja puhdistuskatteen osalta. Koska jalostus- ja puhdistuskatteen tasapaino on tarpeen säilyttää — minkä vuoksi kyseiset tuet otettiin käyttöön ja niitä tarkistettiin aiemmassa järjestelmässä — tukien määrät markkinointivuonna 2001/2002 olisi säilytettävä markkinointivuoden 2000/2001 tasolla. (6) Sokerin hallintokomitea ei ole antanut lausuntoa puheenjohtajansa asettamassa määräajassa, sekä katsoo seuraavaa: ON ANTANUT TÄMÄN ASETUKSEN:

1 artikla

1. Asetuksen (EY) N:o 1260/2001 38 artiklan 1 kohdassa säädettyä tukea, jäljempänä ”tuki”, myönnetään pyynnöstä yritykselle, joka on puhdistanut asianomaisen etuuskohteluun oikeutetun raakasokerin. Hakemus on jätettävä sen jäsenvaltion toimivaltaiselle viranomaiselle, jonka alueella kyseinen sokeri on puhdistettu.

2. Tukihakemukseen on liitettävä todisteet siitä, että puhdistettu sokeri on saatu yhteisöön asetuksen (ETY) N:o 2782/76 mukaisesti tuodusta etuuskohteluun oikeutetusta raakasokerista.

Todisteena on esitettävä tapauksen mukaan asetuksen (ETY) N:o 2782/76 6 artiklan 1 kohdassa tai 7 artiklan 1 ja 2 kohdassa tarkoitetun asiakirjan alkuperäiskappale tai jäljennös, jonka on todistanut oikeaksi tuontijäsenvaltion toimivaltainen viranomainen. Kyseisten viranomaisten on tehtävä kyseisen jäljennöksen kohtaan 8 tapauksen mukaan 6 artiklan 2 kohdassa tai 7 artiklan 3 kohdassa tarkoitetut merkinnät.

3. Tuen myöntämiseksi:

a) ”puhdistuksella” tarkoitetaan asetuksen (EY) N:o 1260/2001 1 artiklan 2 kohdan b alakohdassa tarkoitetun raakasokerin jalostusta 7 artiklan 4 kohdan kolmannessa alakohdassa määritellyssä hakijan yrityksessä 1 artiklan 2 kohdan a alakohdassa tarkoitetuksi valkoiseksi sokeriksi;

b) asianomainen raakasokeri on asetettava tullivalvontaan tai muuhun vastaavat vakuudet takaavaan hallinnolliseen valvontaan.

4. Tuen määrittämiseksi asianomaisen raakasokerin saanto lasketaan vähentämällä tämän sokerin kahdella kerrotusta polarisaatioasteesta luku 100.

5. Analyysit tekee sokeria vastaanotettaessa sen jäsenvaltion toimivaltaisten viranomaisten hyväksymä laboratorio, jonka alueella sokeri on puhdistettava.

Jos sokeri kuitenkin on jo analysoitu saannon määrittämiseksi ennen tämän asetuksen voimaantuloa, analyysien katsotaan täyttävän ensimmäisessä alakohdassa säädetyt edellytykset.

2 artikla

1. Asetuksen (EY) N:o 1260/2001 38 artiklan 3 kohdassa säädetty lisätuki myönnetään pyynnöstä yritykselle, joka on puhdistanut Ranskan merentakaisissa departementeissa tuotetun sokerin.

2. Lisätukeen sovelletaan soveltuvin osin asetusta (EY) N:o 1554/2001.

▼M1

3 artikla

1. Asetuksen (EY) N:o 1260/2001 38 artiklan 1 kohdassa tarkoitetun mukautustuen ja kyseisen asetuksen 38 artiklan 3 kohdassa tarkoitetun lisätuen määrä on markkinointivuosina 2002/2003—2005/2006 saman artiklan 4 kohdassa tarkoitetun tarkistuksen jälkeen 2,92 euroa 100:aa valkoisena sokerina ilmaistua sokerikilogrammaa kohden.

2. Mainittua määrää tarkistetaan asetuksen (EY) N:o 1260/2001 38 artiklan 4 kohdan mukaisesti, jos taloudelliset edellytykset ja erityisesti korkoprosentti, jotka olivat voimassa ensimmäisen vahvistamisen aikana, poikkeavat merkittävästi ennen jonkin kyseessä olevan markkinointivuoden alkua todettavista edellytyksistä.

▼B

4 artikla

Asianomaisen jäsenvaltion on ilmoitettava komissiolle kunkin kalenterivuosineljänneksen osalta sitä seuraavan kuukauden aikana valkoisena sokerina ilmaistut määrät, joille on myönnetty tukea, sekä näitä määriä vastaavat summat kansallisena valuuttana.

5 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä heinäkuuta 2001.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL L 178, 30.6.2001, s. 1.

( 2 ) EYVL L 318, 18.11.1976, s. 13.

( 3 ) EYVL L 336, 11.12.1998, s. 20.

( 4 ) EYVL L 205, 31.7.2001, s. 18.